92 
Ülési jegyzőkönyvek. 
tudományok iránt érdeklődők az egyesület helyiségében fesz- 
telen összejöveteleket tartsanak, amely azonban az érdeklődők 
hiánya folytán kellő sikert felmutatni nem tudott. Óhajtandó 
volna, hogy a kísérlet nagyobb érdeklődés mellett ismétel- 
tessék. 
De egyesületünk működése nem merült ki ezen ülésekkel. 
Időközben közleményeinknek 28. és 29. kötete hagyta el a 
sajtót sőt mint örömmel jelenthetjük már a 30. kötet is sajtó j 
alatt van. j 
Egyesületünknek eme serény működése méltányolva lesz 
az által, hogy minden évben szaporodik azoknak a hazai és 
külföldi tudományos testületek száma kik velünk csereviszonyba 
óhajtanak lépni és méltánylásra talál főleg a könyvtárak és 
múzeumok országos főfelügyelőségénél, amelynek köszönhetjük, 
hogy egyesületünk múzeuma évről-évre anyagi támogatásban 
részesül részint 500 korona pénzsegély által, részint pedig az 
által, hogy a főfelügyelőség évente könyv vagy tárgyak aján- 
dékozása által gyarapítja gyűjteményeinket. Azon felül pedig a 
nemzeti múzeumban kurzusokat tartat, melyekre múzeumunk 
vezetőit meghivta és őket anyagi segélyben is részesitette. Hálás 
köszönettel tartozunk a Főfelügyelőségnek irántunk tanusitott 
jóindulata iránt, melyet továbbra is csak úgy fogunk kiérdemelni, 
ha egyesületünk felvirágzása érdekében megfeszített erőkkel 
dolgozunk. 
Végül még egy fontos ténykörülményről kell jelentést 
tennünk. Gróf Pálfíy János ő Nagyméltóságának halálával, 
végrendelete értelmében meg.szünt az a kedvezmény, melyben 
egyesületünk néhai jóakarójától részesült, hogy tudniillik ebben 
a házban teljesen ingyen lakást élvezünk. Annak a veszélynek ! 
voltunk tehát kitéve, hogy hajléktalanokká válunk minthogy 
anyagi viszonyaink egy helyiség kibérlését meg nem enged- í 
hették volna. De a nagynevű mágnás méltó örökösei a hagyaték 
rendezésével megbízott Koderle Emil és Dr. Somlyay Kálmán 
urak közbenjárására megengedték, hogy egyesületünk továbbra ■ 
is a lakásnak bérmentes élvezetében maradhasson. 
Kérem jelentésemet szives tudomásul venni. 
Tudomásul szolgál a jelentésben foglalt inditványok 
elfogadtatnak. 
